Решение на Общия съд от 19 септември 2012 г. - Fraas/СХВП (Кариран мотив в тъмносиво, светлосиво, светлосиньо, тъмносиньо, охра и бежово)
(Дело T-231/11)
(Марка на Общността - Заявка за фигуративна марка на Общността, представляваща кариран мотив в тъмносиво, светлосиво, светлосиньо, тъмносиньо, охра и бежово - Абсолютно основание за отказ - Липса на отличителен характер - Член 7, параграф 1, буква б), член 75 и член 76, параграф 1 от Регламент (ЕО) № 207/2009)
Език на производството: немски
Страни
Жалбоподател: V. Fraas GmbH (Хелмбрехтс-Вюстензелбиц, Германия) (представители: R. Kunze и G. Würtenberger)
Ответник: Служба за хармонизация във вътрешния пазар (марки, дизайни и модели) (представители: първоначално R. Manea, а впоследствие D. Walicka)
Предмет
Жалба срещу решението на четвърти апелативен състав на СХВП от 4 март 2011 г. (преписка R 2041/2010-4) относно заявка за регистрация на фигуративен знак, представляващ кариран мотив в тъмносиво, светлосиво, светлосиньо, тъмносиньо, охра и бежово, като марка на Общността.
Диспозитив
Отхвърля жалбата.
Осъжда V. Fraas GmbH да заплати съдебните разноски.
____________
1 - ОВ C 238, 13.8.2011 г.